
אימהות מובילות – נעמה אריאל, מאמנת נשים ואימהות.
קובץ הפעלות חגיגי
פעילויות מעשיות, כיפיות ופשוטות ליישום עם הילדים. 
חוברת רעיונות לאימהות לקראת החופש הגדול!









1. יצירות בפלסטלינה – רוכשים פלסטלינה בצבעים שונים, יושבים יחד סביב שולחן, אפשר לקחת ספרים עם ציורי פלסטלינה ולהעתיק משם דמויות ורעיונות. 
2. ציורים – מכינים דפים לבנים, צבעים, טושים ודבקיות. יושבים יחד ומציירים כל אחד לפי גילו. אמא או ילד גדול יכולים לצייר בשביל הקטנים ציור לצביעה. 
3. פיקניק בגינה- לוקחים סמיכה או מחצלת, לחם, ירקות, ממרחים, אבטיח ושתיה. 
מתיישבים בגינה ופותחים שולחן. 
4. הכנת אוכל- לוקחים מתכון ומכינים אחר הצהריים עם הילדים: פיצה, פנקייקים עם מילויים, עוגיות, קינוחים. הרבה מתכונים קלים ניתן למצוא במרשתת. 
5. יציאה לפארק- יוצרים לפארק בעיר או בעיר הסמוכה ומבלים שם ככה. אפשר לקחת כדור וארוחת ערב. 
6. נסיעה באוטובוס – עולים כולנו על אוטובוס ונוסעים לפארק בעיר סמוכה. הנסיעה באוטובוס למי שלא רגיל יחד כל המשפחה היא חוויה בפני עצמה. 
7. [bookmark: _GoBack]מחפשים את המטמון – מכינים עשרה פתקים המובילים את הילדים במסלול מסויים. זה יכול להיות בתוך הבית או בסביבה הקרובה. מה שחשוב שהפתקים יהיו כתובים בכתב סתרים מגניב שילמד את הילדים. ואפשר להשחיל משימות בפתקים. 
כמובן אפשר לעשות שתי קבוצות ואז המתח עולה. 
8. חבילה עוברת – לוקחים הפתעה עוטפים בעיתונים ומכניסים משימות מגניבות. אפשר לשלב פעילות גופנית אבל גם משימות בייתיות! מגניב לגמרי ולכל גיל. 
9. יציאה לים – לוקחים אוכל טוב. נוסעים לחוף ים קרוב ומתיישבים לבלות. גם בלי להיכנס לים זה אחלה. לוקחים מטקות, כדורים, וכלים לחול. רק קחו בחשבון שחוזרים הביתה עם חול. 
10. יצירות שונות – נכנסים לחנות יצירות, קונים כמה מוצרים מגניבים ויושבים ליצור עם הילדים. כדאי לשלב חומרים ממוחזרים מהבית כמו גלילי נייר, קופסאות ועוד. 
11. נסיעה לביקור- נוסעים לבקר משפחה או חברים שגרים לא רחוק. איזה כיף ככה לחזק קשרים ולרענן את החיים. 
12. שדה תעופה – ללכת לשדה תעופה ולצפות במטוסים ממריאים ונוחתים. 
13. קניון – משחקים בקניון בסגנון מחבואים, חפש את המדריך, לתת לילדים משימות חיפוש בקניון. חשוב לשים גבולות גזרה שלא ילכו לאיבוד ולהתאים לגיל. 
14. משחקי כדור בגינה – לוקחים לגינה כדורים ומשחקים משחקים שונים. מסירות, כדורגל, 7 על הקיר ועוד. 
15. נסיעה לסבא וסבתא – כמה כיף לנצל את ימי החופשה לנסיעה של כמה שעות לבלות אצל סבא וסבתא, בלי לישון ולתכנן מלא. פשוט להיות אצלם בכיף הדדי. 
16. בועות סבון – יוצרים סבון ממים, סבון פיירי וגליצרין [מתכונים במרשתת]. מכינים חוטי ברזל בצורות שונות, מחבט, ויוצרים יחד בועות סבון מגניבות
17. מנדלות – לקנות חוברת או להדפיס מהמרשתת דפי מנדלות ולשבת לצבוע. 
18. יצירות בחומרים שונים: 
חימר/ פימו/ דאס/ לבד/ קלקר ועוד
19. דפי עבודה מגניבים – מבוכים, תפזורות ותשבצים. פרס לילד שמצליח. 
20. חוברות עבודה – לקנות לכל ילד חוברת עבודה מותאמת לגילו ולשבת יחד ולעבוד ולהתקדם. 
חופש מהנה ומוצלח!
נעמה 
לקבלת פרטים על אימון אישי או על הסדנא שלי 'אימהות מובילות' -התקשרי 0528109461  נעמה אריאל. 

